
ΠΡΟΕΔΡΙΚΑ ΔΙΑΤΑΓΜΑΤΑ 

- {1) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΩΝΣΤΑΝΤΙΝΟΣ Σ. ΚΑΨΑ- 
ΣΚΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 6222/29.12.1994 πράξη της συμβο¬ 
λαιογράφου Αθηνών Ντολόρες Ρώμνιου - Παπαδάπου- 
λου, όπως αυτή τροποποιήθηκε με την αριθ. 6503/ 
15.6.1995 πράξη της ιδίας συμβολαιογράφου, με την 
οποία η Ανώνυμη Εταιρεία με την επωνυμία «ΤΡΑΠΕΖΑ 
ΕΡΓΑΣΙΑΣ Α.Ε.» σύστησε κοινωφελές ίδρυμα με την 
επωνυμία «ΙΔΡΥΜΑ ΚΩΝΣΤΑΝΤΙΝΟΣ Σ. ΚΑΨΑΣΚΗΣ» 
και με έδρα την Αθήνα. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου 
του Αστικού Κώδικα και γ) 108 και 110 του Αστικού 
Κώδικα. 


3. Τις από 30.5.95, 5.6.95 και 26.6.96 γνωμοδοτή¬ 
σεις του Συμβουλίου Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικο¬ 
νομικών, με την οποία ανατέθηκαν αρμοδιότητες 
Υπουργού Οικονομικών, στους Υφυπουργούς Οικονο¬ 
μικών (ΦΕΚ 154 Β'). 

Με πρόταση των Υπουργών Εθνικής Παιδείας και 
θρησκευμάτων, Πολιτισμού και του Υφυπουργού Οικο¬ 
νομικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία «ΙΔΡΥΜΑ ΚΩΝΣΤΑΝΤΙΝΟΣ Σ. 
ΚΑΨΑΣΚΗΣ», η οποία έγινε από την Ανώνυμη Τραπε¬ 
ζική Εταιρεία με την επωνυμία «ΤΡΑΠΕΖΑ ΕΡΓΑΣΙΑΣ 
Α.Ε.»με την αριθ. 6222/29.12.1994 πράξη της συμβο¬ 
λαιογράφου Αθηνών Ντολόρες Ρώμνιου - Παπαδόπου- 
λου, όπως αυτή τροποποιήθηκε με την αριθ. 6503/ 
15.6.1995 πράξη της Ιδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και θρη¬ 
σκευμάτων και Πολιτισμού και διέπεται από τις διατά¬ 
ξεις της παραπάνω συστατικής του πράξης, του παρα¬ 
κάτω οργανισμού, του Α.Ν. 2039/1939 και των διαταγ¬ 
μάτων που εκδόθηκαν ή θα εκδοθούν, σε εκτέλεση 
του νάμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελεΐται από δώ¬ 
δεκα (12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 

με την επωνυμία «ΙΔΡΥΜΑ ΚΩΝΣΤΑΝΤΙΝΟΣ Σ. ΚΑ¬ 
ΨΑΣΚΗΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΚΩΝΣΤΑΝΤΙΝΟΣ Σ. ΚΑΨΑΣΚΗΣ», που συστήθηκε από 

την «ΤΡΑΠΕΖΑ ΕΡΓΑΣΙΑΣ Α.Ε.» με την αριθ. 6222/ 
29.12.1994 πράξη της συμβολαιογράφου Αθηνών 
Ντολόρες Ρώμνιου - Παπαδόπουλου, όπως αυτή τρο¬ 
ποποιήθηκε με την αριθ. 6503/25.6.1995 πράξη της 
ίδιας συμβολαιογράφου, αποτελεί νομικό πρόσωπο ιδι¬ 
ωτικού δικαίου και διέπεται από τις διατάξεις τής παρα¬ 
πάνω συστατικής πράξης, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, την επωνυμία του ιδρύματος 
και στο κέντρο αυτής τις λέξεις ΙΔΡΥΤΗΣ ΤΡΑΠΕΖΑ 
ΕΡΓΑΣΙΑΣ, την έδρα και το έτος έγκρισης της σύστα¬ 
σής του. 

Άρθρο 2 

Σκοπός 

Σκοπός του ιδρύματος είναι: 

1) Η συμβολή στη διάσωση και διατήρηση των Εθνι¬ 
κών Κοινωνικών και Πολιτιστικών Παραδόσεων του Ελ¬ 
ληνισμού με την ενίσχυση εκδόσεων Εθνικού και Πολι¬ 
τιστικού περιεχομένου, με τη διοργάνωση διαλέξεων 
επί εθνικών, κοινωνικών και μορφωτικών θεμάτων και 
με την αρωγή πάσης φύσεως εκδηλώσεων αναλόγου 
περιεχομένου, όπως θεατρικών παραστάσεων, εκθέ¬ 
σεων, συναυλιών κ.λπ. 

2) Η, με δαπάνες του ιδρύματος, οργάνωση και η ενί¬ 
σχυση εκπαιδευτικών προγραμμάτων σπουδών με τη 
διοργάνωση και λειτουργία σεμιναρίων για την ανά¬ 
πτυξη προγραμμάτων μηχανογραφικών και ηλεκτρονι¬ 
κών εφαρμογών, την εκμάθηση ξένων γλωσσών και γε¬ 
νικά με την ενίσχυση πάσης φύσης δραστηριοτήτων 
που έχουν σκοπό την επαγγελματική κατάρτιση των 
νέων στις συνθήκες που διαμορφώνονται στις διεθνείς 
εμπορικές, τραπεζικές και γενικά οικονομικές συναλ¬ 
λαγές. 

Τις δραστηριότητες αυτές του ιδρύματος προγραμ¬ 
ματίζει και κατευθύνει το Διοικητικό Συμβούλιο κατά 
την ελευθέρα κρίση του μέσα στα πλαίσια των οικονο¬ 
μικών δυνατοτήτων. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το ποσό των διακοσΐων εκατομμυρίων 
(200.000.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των πε¬ 
ριουσιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς 
και οι κληρονομιές, κληροδοσίες και δωρεές, οποιου- 
δήποτε φυσικού ή νομικού προσώπου, προς αυτό. 


Άρθρο 4 
Διοίκηση 

1. Το ίδρυμα διοικείται από εξαμελές Διοικητικό Συμ¬ 
βούλιο που εκλέγεται για τετραετή θητεία. 

Το πρώτο Διοικητικό Συμβούλιο αποτελείται από 
τους: 

α) Δέσποινα χήρα Κων/νου Καψάσκη 
β) Χρήστο Γιανναρά του Σπυρίδωνος 
γ) Αντώνιο Ζητρίδη του Χαρίδημου 
δ) Κων/νο θανόπουλο του Παναγιώτη 
ε) Δημήτριο Σπυρόπουλο του Ιωάννου 
στ) Σωκράτη Καψάσκη του Σπυρίδωνος 

2. Μετά τη λήξη της θητείας του πρώτου Διοικητικού 
Συμβουλίου, το Διοικητικό Συμβούλιο θα συγκροτεί¬ 
ται: 

α. Από τρία μέλη, τα οποία θα εκλέγονται από το 
εκάστοτε απερχόμενο Διοικητικό Συμβούλιο με ομό¬ 
φωνη απόφασή του ή κατ’ απόλυτη πλειοψηφία. Σε πε¬ 
ρίπτωση ισοψηφίας θα κατισχύει η ψήφος του απερχο¬ 
μένου Προέδρου, 

β. Από δύο μέλη, τα οποία θα ορίζονται από τη Διοί¬ 
κηση της Τραπέζης Εργασίας ως Ιδρυτού του Ιδρύμα¬ 
τος και 

γ. Από τη Δέσποινα χήρα Κων/νου Καψάσκη ή από 
έναν των κατιόντων αυτού απεριορίστως. 

Η επανεκλογή μέλους του Διοικητικού Συμβουλίου 
είναι απεριόριστη. 

3. Σε περίπτωση παραιτήσεως, θανάτου, εκπτώ- 
σεως ή αδυναμίας να ασκήσει τα καθήκοντά του μέλος 
του Διοικητικού Συμβουλίου, ο αντικαταστάτης του 
εκλέγεται για το υπόλοιπο της θητείας από τα λοιπά 
μέλη του Διοικητικού Συμβουλίου, τηρουμένων των 
προβλεπομένων από τις περιπτώσεις α, β και γ της πα¬ 
ραγράφου 2 του παρόντος. 

4. Το Διοικητικά Συμβούλιο εντός του πρώτου δεκα¬ 
πενθημέρου από την εκλογή του εκλέγει με απόλυτη 
πλεοιψηφία τον Πρόεδρο, τον Αντιπρόεδρο, το Γραμ- 
ματέα και τον Ταμία αυτού. 

5. Το Διοικητικό Συμβούλιο συνέρχεται σε τακτικές 
συνεδριάσεις ανά τρίμηνο, εκτάτως δε εάν το ζητήσει ο 
Πρόεδρος ή τρία (3) τουλάχιστον εκ των μελών του με 
γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου. Σε περίπτωση 
άρνησης τούτου να συγκαλέσει το Συμβούλιο, τούτο 
συγκαλείται από τα μέλη που ζήτησαν τη σύγκληση αυ¬ 
τού, όποτε τούτο συνεδριάζει και χωρίς την παρουσία 
του Προέδρου, αρκεί να είναι παρόντα τουλάχιστον 
τέσσερα μέλη του. 

6. Το Διοικητικό Συμβούλιο βρίσκεται σε απαρτία 
όταν παρίστανται κατά τις συνεδριάσεις του ή εκπρο¬ 
σωπούνται τουλάχιστον τέσσερα εκ των μελών του. 

7. Μέλος του Διοικ. Συμβουλίου που κωλύεται μπο¬ 
ρεί να αντιπροσωπευθεί από άλλο μέλος με εξουσιοδό¬ 
τηση προς αυτό και με επιστολή που απευθύνεται στο 
Διοικητικό Συμβούλιο, Κάθε σύμβουλος μπορεί ν’ αντι¬ 
προσωπεύει μόνο ένα κωλυόμενο. 

8. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρισταμένων μελών του 
και αε περίπτωση ισοψηφίας υπερισχύει η ψήφος του 
Προέδρου του. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

10. Τα μέλη του Διοικητικού Συμβουλίου παρέχουν 
τις υπηρεσίες τους χωρίς αμοιβή. Δικαιούνται όμως 
οδοιπορικών ή άλλων εξόδων που δαπάνησαν για την 
εκτέλεση του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

11. Κατά τις συνεδριάσεις του Διοικητικού Συμβου¬ 
λίου τηρούνται πρακτικά από τον Γραμματέα αυτού ή 
από άλλο μέλος, σε περίπτωση απουσίας του, και κα- 
ταχωρούνται σε ειδικό βιβλίο πρακτικών. Τα πρακτικά 
κάθε συνεδριάσεως υπογράφονται από όλα τα μέλη 
του Διοικητικού Συμβουλίου που παρίστανται κατά τη 
συνεδρίαση. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύαμτος και γενικά αποφασίζει για 
κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκοπού 
του, πάντοτε όμως σύμφωνα με τις διατάξεις της συ¬ 
στατικής πράξης, του παρόντος οργανισμού, του ΑΝ 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα; 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οι¬ 
κονομικών ή Νομάρχη Αθηνών) τον προϋπολογισμό και 
απολογισμό του Ιδρύματος, σύμφωνα με τις διατάξεις 
των άρθρων 101 και 102 του ΑΝ 2039/1939 και του 
από 20.12.1939 Β.Δ/τος. 

Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσω¬ 
πικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 


νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

ε) Απονέμει τον τίτλο του χορηγού, Δωρητού, Ευερ¬ 
γέτου και Μεγάλου Ευεργέτη και καθορίζει τις ηθικές 
αμοιβές που απονέμονται σ’ αυτούς. 

3. Το Διοικητικό Συμβούλιο δύναται με απόφασή του 
να αναθέτει τη δικαστική ή εξώδικη εκπροσώπηση του 
ιδρύματος σε μέλος αυτού ή τρίτο πρόσωπο, καθορίζον 
σαφώς την έκταση της εκπροσώπησης. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του 
ιδρύματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο, αυτοπροσώ¬ 
πως ή με πρόσωπο που ορίζεται απ' αυτόν και εγκρίνε- 
ται με απόφαση του Διοικητικού Συμβουλίου. 

β) ΣυγκαλεΙ το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στένονται στα μέλη 
του Διοικητικού Συμβουλίου δέκα (10) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γ ραμματέα, την 
ημερήσια διάταξη των θεμάτων που θα συζητηθούν, 
την οποία και υπογράφει, θέμα που δεν περιλαμβάνε¬ 
ται σ' αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειο¬ 
ψηφία των παρόντων μελών του Διοικητικού Συμβου¬ 
λίου. 

δ) Εισηγείται στο Διοικητικό Συμβούλιο τα θέμα της 
συζήτησης. Μπορεί όμως, όποτε κρίνει σκόπιμο, να 
αναθέτει την εισήγηση διαφόρων θεμάτων σε άλλο μέ¬ 
λος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, ανα¬ 
πληρώνει ο Αντιπρόεδρος και σε περίπτωση απουσίας 
ή κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του Ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει- 

ριστικά) και τη σφραγίδα του ιδρύματος και ευθύνεται 
για την καταστροφή ή των απώλεια τούτων. 

2. Ο Γραμματέας μπορεί, εφόσον κρίνεται αιτιολο¬ 
γημένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθεΐται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο Ιδιος. 

3. Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικέςαριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, στην Τράπεζα 
Εργασίας, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πλη¬ 
ρωμή εκτάκτων και επειγουσών δαπανών του ιδρύμα¬ 
τος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη 
εντολή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2 . Τον Ταμία, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορί¬ 
ζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του Ιδρύματος περιλαμ¬ 
βάνει ετήσια περίοδο, η οποία αρχίζει την 1η Ιανουά¬ 
ριου και λήγει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχί¬ 
ζει από την ημέρα δημοσίευσης στην Εφημερίδα της 
Κυβέρνησης του σχετικού Π.Δ/τος έγκρισης της σύ¬ 
στασης του ιδρύματος, η οποία μπορεί να παραταθεί 
μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου 
που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων και εξόδων, που κα¬ 
ταρτίζονται σύμφωνα με τις διατάξεις των άρθρων 101 
και 102 του ΑΝ 2039/1939 και του από 20.12.1939 
σχετικού Δ/τος (ΦΕΚ 552 Α'). 

3. Το Διοικητικό Συμβούλιο δύναται να αναθέσει τον 
έλεγχο της Διαχειρίσεως σε Ορκωτό Ελεγκτή, κατόπιν 
αιτιολογημένης αποψάσεως. 


Άρθρο 10 
Βιβλία και Στοιχεία 

1. Το ίδρυμα τηρεί υποχρωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιλβία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι απα¬ 
ραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης των σκο¬ 
πών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιη¬ 
θεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του ΑΝ 2039/ 
1939 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 12 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 
Τη διάλυση του ιδρύματος δύναται να αποφασίσει το 
Διοικητικό Συμβούλιο με απόφαση που λαμβάνεται 
κατ’ απόλυτον πλειοψηφία. 

2. Σε περίπτωση διάλυσης του ιδρύματος για οποιο- 
δήποτε λόγο, η περιουσία του περιέρχεται σε άλλο 
ίδρυμα συνεστημένο για την εκπλήρωση παρεμφερούς 
σκοπού ή σε κοινωφελή οργάνωση κατ’ επιλογήν του 
ιδρύματος. 

Στους Υπουργούς Εθνικής Παιδείας και θρησκευμά¬ 
των, Πολιτισμού και στον Υφυπουργό Οικονομικών, 
αναθέτουμε τη δημοσίευση και εκτέλεση του παρό¬ 
ντος διατάγματος. 

Η απόφαση αυτή να δπμοσιευθεί στην Εφημερίδα 
της Κυβερνήσεως 

Αθήνα. 9 Νοεμβρίου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΓΤΑΝΤ. Δ. ΠΈΦΑΝΟΠΟΥΛΟΣ 

οι υπουργοί 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΓΕΩΡΓ. ΠΑΠΑΝ4ΡΕ0Υ ΑΘΑΝ. ΜΙΚΡΟΥΤΣΙΚΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 97838/ΔΕΚΟ 1598 (2) 

Τροποποίηση της 70735/ΔΕΚ0 2182/28.11.94 (ΦΕΚ 
898 Β72.12.1994) απόφασης του Υπουργού Εθνι¬ 
κής Οικονομίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 2232/1994 «Σύσταση Οικονομικής και 
Κοινωνικής Επιτροπής και άλλες διατάξεις». 

β) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρ¬ 
θρο 27 του Ν. 2081/1992. 

γ) Του Π.Δ. 138/1993 «Οργανισμός του Υπουργείου 
Εθνικής Οικονομίας» (Α' 55). 

2. Την αριθμ. 70735/ΔΕΚΟ 2182/28.11.1994 (ΦΕΚ 
898 Β') απόφαση του Υπουργού Εθνικής Οικονομίας 
«Συγκρότηση Οικονομικής και Κοινωνικής Επιτρο¬ 
πής». 

3. Την αριθμ. 74020/ΔΕΚΟ 2304/15.12.1994 (ΦΕΚ 
953 Β') απόφαση του Υπουργού Εθνικής Οικονομίας 
«Συμπλήρωση και Τροποποίηση της 70735/ΔΕΚΟ 
2182/28.11.1994». 

4. Την αριθμ. 48350/ΔΕΚΟ 1125/27.7.1995 (ΦΕΚ 
729 Β') απόφαση του Υπουργού Εθνικής Οικονομίας 
«Συμπλήρωση της 70735/ΔΕΚΟ 2182/28.11.1994». 

5. Το αριθ. 369/3.11.1995 έγγραφο της Οικονομι¬ 
κής και Κοινωνικής Επιτροπής, αποφασίζουμε: 

I. Τροποποιούμε την αριθ. 70735/ΔΕΚΟ 2182/ 

28.11.1994 (ΦΕΚ 898 Β72.12.1994) απόφαση του 
Υπουργού Εθνικής Οικονομίας ως εξής: 

Η παράγραφος ΙΓ9 αντικαθίσταται ως ακολούθως: 

«9. Εκπρόσωποι της Κεντρικής Ένωσης Δήμων και 
Κοινοτήτων της Ελλάδος (ΚΕΔΚΕ). 

Τακτικά Μέλη 

Αβραμόπουλος Δημήτριος, Δήμαρχος Αθηναίων - 
Πρόεδρος ΚΕΔΚΕ 

Κοιμήσης Απόστολος, Πρόεδρος ΕΕΤΑΑ - Γ.Γ. 
ΚΕΔΚΕ 

Παλαιολόγος Χρήστος, Δήμαρχος Λεβαδέων - Μέ¬ 
λος της Εκτελεστικής Επιτροπής της ΚΕΔΚΕ. 
Αναπληρωματικά Μέλη 


Σωτηρίου Ιωάννης, Πρόεδρος Κοινότητας Αντίκυρας 
Βοιωτίας - Μέλος του Δ.Σ. της ΚΕΔΚΕ. 

Γιατράκος Νικόλαος, Αντιδήμαρχος Αθηναίων. 

Κομνηνάκας Απόστολος, Πρόεδρος Κοινότητας 
Αγίας Παρασκευής Λέσβου - Μέλος του Δ.Σ. ως 
ΚΕΔΚΕ. 

II. Κατά τα λοιπά ισχύουν οι 70735/ΔΕΚΟ 2182/ 

28.11.1994 (ΦΕΚ 898 Β'). 74020/ΔΕΚΟ 2304/ 

15.12.1994 (ΦΕΚ 953 Β) & 48350/ΔΕΚΟ 1125/ 
27.7.1995, (ΦΕΚ 729 Β) αποφάσεις του Υπουργού 
Εθνικής Οικονομίας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Νοεμβρίου 1995 

Ο ΥΠΟΥΡΓΟΙ 

Γ. ΠΑΠΑΝΤΩΝΙΟΥ 

-♦- 

Αριθ. ΔΥ13β/23443 (3) 

Καθορισμός αριθμού επαναπροσλαμβανομένων υπαλ¬ 
λήλων σε Νοσηλευτικά Ιδρύματα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων Διοίκησης». 

2. Την αριθ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης. 

3. Την αριθ. ΔΥ13β/13492/15.9.95 κοινή Υπουρ¬ 
γική απόφαση «Καθορισμός αριθμού επαναπροσλαμ¬ 
βανομένων υπαλλήλων για την κάλυψη πάγιων και 
διαρκών αναγκών σε Νοσηλευτικά Ιδρύματα». 

4. Το γεγονός ότι, από τις διατάξεις αυτής της από¬ 
φασης θα προκληθεί δαπάνη σε βάρος του Κρατικού 
Προϋπολογισμού ύψους 10.800.000 δρχ. για το τρέ- 
χον έτος και 50.400.000 δρχ. ετηοίως. Η δαπάνη αυτή 
θα καλυφθεί από το αποθεματικό. 

5. Τις επιτακτικές ανάγκες σε προσωπικά των Νοση¬ 
λευτικών Ιδρυμάτων, αποφασίζουμε: 

Καθορίζουμε τον αριθμό των επαναπροσλαμβανο¬ 
μένων υπαλλήλων σε Νοσηλευτικά Ιδρύματα, αρμοδιό¬ 
τητας του Υπουργείου Υγείας και Πρόνοιας για το β' 
εξάμηνο του έτους 1995 ως εξής: 

ΠΕΡ/ΚΟ ΓΕΝ. ΝΟΣΟΚΟΜΕΙΟ ΑΘΗΝΩΝ 


Ειδικότητα Αριθμός 

Χειριστές - Εμφανιστές 2 

Παρασκευαστές 1 

Πρακτικοί Νοσ/μοι 5 

Αδελφές Νοσ/μοι 1 

Νοσηλεύτριες 1 

Ψυχολόγοι 2 

Κοιν. Λειτουργοί 1 

Γ ραμματείς 1 

Κλητήρες 1 

ΓΕΝ. ΝΟΜ/ΚΟ ΝΟΣ/ΜΕΙΟ ΤΡΙΠΟΛΗΣ 


Ειδικότητα Αριθμός 

Βοηθοί θαλάμου 1 

Τραπεζοκόμοι 1 

ΚΕΝΤΡΟ ΥΓΕΙΑΣ ΤΡΟΠΑΙΩΝ 
Ειδικότητα Αριθμός 

Παρασκευάστρια 1 


Η απόφαση αυτή να δημοσιευθεΐ στην Εφημερίδα 
της Κυβερνήσεως. 

Αθήνα, 6 Νοεμβρίου 1995 
α υπουργοί 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

Α. Γ1ΑΠΑΔΟΠΟΥΛΟΣ Δ. ΚΡΕΜΑΓΠΝΟΣ 

-♦- 

Αριθ. ΔΥΙγ/36077 < 4 > 

Σύσταση θέσεων για επαναπρόσληψη υπαλλήλων στο 

Ίδρυμα Βρεφονηπιακών Σταθμών Λάρισας 

(Ν.Π.Ι.Δ.). 

Ο ΥΠΟΥΡΓΟΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικ- 
κού και ρύθμιση θεμάτων διοίκησης». 

2. Τις αριθ. ΔΥΙγ/οικ. 25590/12.7.95 και ΔΥΙγ/οικ. 
25654/18.7.95, Κοινές Υπουργικές αποφάσεις για τον 
καθορισμό του αριθμού των επαναπροσλαμβανομένων 
υπαλλήλων στο Ίδρυμα Βρεφονηπιακών Σταθμών Λά¬ 
ρισας (Ν.Π.Ι.Δ.), αποφασίζουμε: 

1. Συστήνονται οι παρακάτω θέσεις κατά κλάδο στο 
Ίδρυμα Βρεφονηπιακών Σταθμών Λάρισας (Ν.Π.Ι.Δ.) 
τις οποίες θα καταλάβουν επαναπροσλαμβανόμενοι 
υπάλληλοι, σύμφωνα με τις διατάξεις του άρθρου 25 
του Ν. 2190/94. 

Δύο (2) θέσεις κλάδου Βρεφοκόμων. 

Μία (1) θέση κλάδου Βοηθού Βρεφοκόμου 

Μία (1) θέση κλάδου Τραπεζοκόμου 

2. Οι θέσεις αυτές είναι προσωποπαγείς και καταρ- 
γοϋνται με την αποχώρηση των επαναπροσλαμβανομέ¬ 
νων. 

3. Με την παρούσα δεν προκαλείται δαπάνη στον 
προϋπολογισμό του Ιδρύματος Βρεφονηπιακών Σταθ¬ 
μών Λάρισας (Ν.Π.Ι.Δ.). 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Νοεμβρίου 1995 

Ο ΥΠΟΥΡΓΟΣ 

Δ. ΚΡΕΜΑΪΤΙΝΟΣ 

-♦- 

Αριθ. 822 

Τροποποίηση της αρ. 280/20.4.95 απόφαση του Περ/ 
κού Δ/ντή Ν. Φθιώτιδας. 

Ο ΠΕΡΙΦΡΕΙΑΚΟΣ ΔΙΕΥΘΥΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τον Καν. (ΕΚ) 1626/94 «Τεχνικά μέτρα αλιείας 
στη Μεσόγειο». 

2. Τις Διατάξεις του Ν. 2240/94 «Συμπλήρωση δια¬ 
τάξεων για τη Νομαρχιακή Αυτ/ση και άλλες διατά¬ 
ξεις». 

3. Την αρ 280/20.4.95 Απόφασή μας «Πρόσθετα μέ¬ 
τρα αλιείας στο Βορ. Ευβοϊκό - Μαλιακό και Δίαυλο των 
Ωρεών». 

4. Την ανάγκη συνύπαρξης των διαφόρων τάξεων 
αλιέων της ευρύτερης περιοχής του Β. Ευβοΐκού Κόλ¬ 
που. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Τροποποιούμε τηναρ. 280/20.4.94 απόφασή μας 
ως εξής: 

Στη θαλάσσια περιοχή που περικλείεται εσωτερικά 
της Νοητής γραμμής που ενώνει το Ακρωτήριο Κνημίς 
με το Ακρωτήριο Λιχάδα και το Ακρωτήριο Γοΰναρη, 
απαγορεύεται η αλιεία με γριρί σε βάθη θαλάσσης μι¬ 
κρότερα των 30 μέτρων. 

2. Επισημαίνεται ότι για τις υπόλοιπες περιοχές του 
Ευβοΐκού Κόλπου ισχύει ως έχει η Κοινοτική και η 
Εθνική Νομοθεσία. 

3. Κατά τα λοιπά η αρ. 280/20.4.95 απόφασή μας 
παύει να ισχύει. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 7 Νοεμβρίου 1995 

Ο Περιφερειακός Διευθυντής κ.α.α. 

Δ. ΡΑΠΤΗ 






ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


12418 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


ΚαποδιστρΙου 34 
104 32 

22.3211 ΥΡΕΤΟΚ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά οπό β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


Σολωμού 51 τηλ.: 52.39.762 
__ _ τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ.: 52.25./13 - 


Πώληση ΦΕΚ όλων των Τευχών 
ΒΙΒΛΙΟΘΗΚΗ: Σολωμού 51 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος τγκ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (Βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προοώηικοΰ (ΤΑΠΕΤ) 


α) Για το Τεύχος Α' 

β) » » 

γ) » » 
δ) » » 


» 

» 

» 

ε) » 

στ) * » » 

ζ) » » » 

η) » » » 

θ) * » » 

ι} » » » 

ια) Για όλα τα Τεύχη εκτός ΤΑΕ-ΕΠΕ 


» 

» 

» 

» 


Β' 

Γ 

Δ' 


Δρχ. 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.Βι Βιομ. 1δ. 
Αν. Ειδικού Δικαστηρίου 
Α.Ε.&Ε.Π.Ε. 


20.000 

40.000 

10.000 

40.000 

25.000 

10.000 

210.000 

110.000 


Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








